**A Teichmann Vilmos Általános Iskola javaslata az év pedagógusa díjra:**

**Eszterhai Zsuzsanna**

Pozitív életszemléletű pedagógus, minden élethelyzetnek a jó oldalát keresi.

Diákjait rendszeresen felkészíti matematika versenyekre, ahol mindig eredményesen szerepelnek. Ebben a tanévben is számos dobogós helyezést ért el egyik tanítványa.

Önképzéssel bővíti ismereteit az informatika területén is, nyitott az új oktatási módszerekre. A tanítási óráin számos platformot használ, munkájában az esélyteremtés, a hártránykompenzáció az irányadó.

A gyerekekkel szívesen játszik, új közösségi tevékenységekre is megtanítja őket. A táborokban aktívan kiveszi a részét a munkából, rendszeresen sportol, úszik a diákokkal együtt. A mozgás fontosságát, az egészséges életmódra nevelést elkötelezetten terjeszti a tanítványok és a szülők körében.

A kézműves foglalkozások lelkes szervezője és irányítója. Megbízható, céltudatos, munkája során kitartó és kreatív. Adminisztrációs tevékenysége pontos, precíz, naprakész.

Évek óta önként vállalt feladatként ellátja az iskolai könyvtárral kapcsolatos teendőket, tanítványait az olvasás szeretetére neveli.

 Együttműködő, segítőkész kolléga, munkatársai minden helyzetben számíthatnak rá.

 Az év pedagógusa díjra javaslom.